Georg Rajka

Georg Rajka (født 10. mars 1925 i Budapest, Ungarn, død 16. mars  2013 i Oslo) var en lege og medlem av Det Norske Videnskaps-Akademi. Georg Rajka var en ungarskfødt, norsk professor og forsker i hudsykdommer. Han publiserte 150 vitenskapelige artikler og to bøker om temaet. Da han tok over som instituttleder var dermatologi primært et klinisk fag i Norge med liten forskningsaktivitet og under Rajkas ledelse ble forskningsfeltet utviklet i Oslo.

 Bakgrunn 
Rajka var sønn av den fremstående, ungarske hudlegen Ödon Rajka.

 Medisinsk karriere 

 Ungarn 
Han arbeidet som lege fra 1949 og som spesialist i dermato-venerologi fra 1952. Han var assistentlege/forsker mellom 1949 og 1956 ved St.Stephan Sykehuset i Budapest.

 Sverige 
Rajka forlot Ungarn etter oppstanden i 1956. Fra 1957 arbeidet han som assistentlege ved Karolinska Sykehuset i Stockholm, Sverige. Han disputerte for doktorgraden (om atopisk dermatitt) i 1963 og var dosent/overlege frem til 1970. I 1971 ble han professor og overlege ved Univerisitetet i Umeå, Sverige.

I 1959 giftet han seg i Stockholm med dr.philos. Susanne Rajka.

 Norge 
I 1971 flyttet Rajka med familien til Oslo, der han jobbet frem til 1995 som professor og overlege ved Avdeling for dermatologi ved Rikshospitalet.

I perioden 1979–1984 organiserte han fem internasjonale symposier om atopisk dermatitt; de ble holdt i Oslo, Loen, Oslo, Bergen og  Lillehammer.

 Fagbokforfatter og foreleser 
Rajka skrev to engelsk-språklige lærebøker, 150 vitenskapelige artikler og foreleste ved 16 universiteter verden over og mottok utmerkelser i blant annet Frankrike, Tyskland, Finland og Sverige. I 1975 ble han utnevnt til gjesteprofessor ved Mayo Clinic og UCSF. Han ble medlem av Det Norske Videnskaps-Akademi i 1988, som den første hudlegen siden 1917.

 «Georg Rajka International Symposium on Atopic Dermatites» (ISAD) 
Etter at Rajka gikk av med pensjon ble symposierekken han hadde startet, videreført under navnet «Georg Rajka Symposium»; de ble arrangert blant annet i Davos, Roma, Arcachon, Kyoto og München, og i 2012 i Tanzania.

Georg Rajka døde i 2013, og fra 2014 fortsatte symposiene under navnet «Georg Rajka International Symposium on Atopic Dermatites» (ISAD); de avholdes annethvert år, Nottingham (Storbritannia) 2014, Sao Paolo (Brasil) og det blir holdt i Utreicht (Nederlands) i 2018.

I forbindelse med symposiene har det fra 2014 blitt delt ut en pris til hudleger under 40 år, «Professor Georg Rajkas medalje for best vitenskapelig arbeid om atopisk dermatitis».

 Utmerkelser 
 Medlem av Det Norske Videnskaps-Akademi fra 1988
 Æresmedlem i elleve dermatologiske foreninger verden over
 Æresmedlem i Norsk forening for dermatologi og venerologi

 Referanser 

 Kilder 
 Georg Rajka 85 år. Omtale i Aftenposten kultur 10. mars 2010
 Obituary hos norvegia.hu 

Kategori:Norske leger
Kategori:Professorer ved Universitetet i Oslo
Kategori:Nordmenn født i Ungarn
Kategori:Medlemmer av Det Norske Videnskaps-Akademi